ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
28 ก.ย. 2558

สรุปภาวะตลาดภาคเช้า : SET เสียทรง – SET เริ่มวันแรกของสัปดาห์ไม่สวย โดยมีปัจจัยลบทั้งข่าวลือและจริงให้ฝุ่นตลบไปหมด ไม่ว่าจะเป็นประเด็นคลังจะใช้ม.44 ขายหุ้นที่ถือออกมา เพื่อหาเงินจุนเจือมาตรการกระตุ้นเศรษฐกิจแต่สุดท้ายปฎิเสธข่าวแล้ว ส่วนที่เป็นข้อเท็จจริงที่เข้ามากระทบกลุ่มแบงก์ คือ มูดี้ส์เตือนผลกระทบต่ออันดับเครคิต กรณี KTB และ SCB ตั้งสำรองหนี้ SSI กดดัน SET ปิดภาคเช้าที่ระดับ 1365.97 จุด, -10.86 จุด ด้วยมูลค่าซื้อขายที่ระดับ 1.3 หมื่นลบ. กลุ่มหลักกดดันตลาดโดยแบงก์, พลังงาน, และ ICT ปิดลบ -1.1%, -1.0% และ -0.6% ตามลำดับ ด้านตลาดภูมิภาคอยู่ในแดนลบ
กลยุทธ์ที่แนะนำ : ช่วงบ่าย: ยังน่าเป็นห่วง โดยเฉพาะหากหลุดระดับ 1363 จุดลงมา จะเห็นการถดถอยลงได้ต่อ โดยมีแนวรับถัดไปช่วง 1350-1354 จุด ส่วนกรอบบนในช่วงบ่ายอยู่ที่ 1370 จุด หากกลับขึ้นมาทะลุผ่านได้ จะเห็นภาพการฟื้นตัวระยะสั้น และยกระดับมาแกว่งบริเวณ 1370-1375 จุด ส่วนภาพรวม SET ยังผันผวน กลยุทธ์ หากต่ำกว่า 1363 จุด ควรลดพอร์ตอีกครั้ง ส่วนการเก็งกำไรเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ AGE (รับ 1.89 ต้าน 2.04 Cut 1.83) และ NCH (รับ 1.86 ต้าน 2.00 Cut 1.80)